Ett skritt nærmere lovlig heroin

Blir røyking av heroin tillatt, må vi snart gå hele veien og legalisere all bruk av narkotika.

Kommentar

Dette er en kommentar. Den gir uttrykk for skribentens analyser og meninger.

Inger Anne Olsen

1. mars 2013

Hvis mange heroinavhengige gikk over til røyking i stedet for injisering av heroin, ville mange liv være spart. Når helseminister Jonas Gahr Støres ønsker å legalisere røyking av heroin, er det fordi han vil redde liv.

Men lovlig røyking av heroin vil også medføre en enda større dobbeltmoralisme enn den vi ser i dag. Politiet har lovhjemmel til å pågripe en person for å ha en brukerdose i lommen, men vil ikke kunne røre samme person dersom han er i gang med å røyke samme dose.